**A J Á N L A T K É R É S**

**Tisztelt Ajánlattevő!**

**A TiszaSzolg 2004 Kft** (3580 Tiszaújváros, Tisza út 2/F, a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

**Tiszaújváros Ipari Park záportározójának bővítése.**

**1. Az ajánlatkérő neve, címe, elérhetősége:**

TiszaSzolg 2004 Kft

3580 Tiszaújváros, Tisza út 2/F

Tel.: 49/544-310

Fax: 49/341-483

**További információk a következő címen szerezhetők be:**

TiszaSzolg 2004 Kft

Cím: 3580 Tiszaújváros, Tisza út 2/F

Kapcsolattartó:

Nagy Gábor Műszaki és Szolgáltatási vezető

Tel.: 49/544-326

Mobil: 70/383-2549

E-mail cím: gabor.nagy@tszolg.hu

**2. Az ajánlatkérés tárgya:**

Tiszaújváros Ipari Park záportározójának bővítése.

**A műszaki/szakmai dokumentáció rendelkezésre bocsátásának módja:**

Ajánlatkérő a Tiszaújváros Ipari Park záportározójának bővítéséhez szükséges dokumentációt az ajánlattételi szándék bejelentését követően, az ajánlattevő által megjelölt e-mail címre történő elektronikus megküldéssel bocsátja rendelkezésre.

**3. A megkötendő szerződés meghatározása:**

Vállalkozási szerződés az Ipari Park záportározójának 2021.évi bővítése tárgyában.

**4. A szerződés időtartama vagy a teljesítés határideje:**

A teljesítés kezdési és befejezési időpontja:

2021. augusztus 05. – 2021. november 05.

**5. A teljesítés helye, természetbeni helye:**

A kivitelezési terület a Tiszaújvárosi Ipari Park D-K-i területén (hrsz:2308/18) helyezkedik el.

**6. Az ellenszolgáltatás teljesítésének feltételei:**

Ajánlatkérő a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

Ajánlatkérő előleget nem fizet, továbbá a vállalkozási díj ellenértékének kiegyenlítése egy összegben történik a fentiekben foglaltak szerint. Amennyiben Ajánlattevő ajánlata előleg-igényt vagy a vállalkozói díj részletekben történő megfizetését tartalmazza, a benyújtott ajánlatot Ajánlatkérő érvénytelenné nyilvánítja.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet[[1]](#footnote-1), aki vagy amely:

1. a szerződéssel érintett szervezettel közszolgálati jogviszonyban, munka-viszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2021. augusztus hó 02 nap. 10 óra

**9. Az ajánlat benyújtásának helye, módja:**

TiszaSzolg 2004 Kft.

3580 Tiszaújváros, Tisza út 2/F

Ügyintéző: Veréb Gábor műszaki munkatárs

 106. szoba

Az ajánlat postai úton, vagy személyesen munkanapokon 8 és 15 óra között, az ajánlattételi határidő lejártának napján 8 és 10 óra között adható le.

Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:

* **„Tiszaújváros Ipari Park záportározójának bővítése*”***

*,, Az ajánlattételi határidő előtt* (2021. augusztus hó 02 nap. 10 óra) *nem bontható fel!”*

* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik.

A postai küldemények elirányításából, elvesztéséből eredő összes kockázat ajánlattevőt terheli.

Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra, Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

TiszaSzolg 2004 Kft.

3580 Tiszaújváros, Tisza út 2/F

Helye: I. emeleti tárgyaló (205. szoba)

Dátum: 2021. augusztus hó 02. nap 10.30 óra

**11. Az ajánlatok elbírálásának tervezett időpontja:**

2021. augusztus hó 03. nap

**12. Szerződéskötés időpontja:**

2021. augusztus hó 04. nap

**13. Műszaki tartalom:**

* A meglévő földbe süllyesztett 2500 m³-es hasznos térfogatú csapadékvíz-tározó bővítése déli irányban a telekhatárig.
* Kialakítása a meglévő tározórésszel közel azonos 2,80-3,00 méter mélységű 1:1,5 rézsűvel.
* A fenék a meglévő tározó betonlap burkolatú folyókája irányában 1%-os lejtéssel készül.
* A rézsükön a felületet georácsba vetett fűkeverék biológiai rézsűvédelem stabilizálja.
* A jelen ütemben épülő tározórész jellemzői:

Teljes felület: 1484,9 m³

Teljes nettó térfogat : 2970 m³

Hasznos térfogat : 2800 m³

Fenékszint : 91,10-91,55 mBf

Terepszint : 93,73-94,06 mBf

* Nyertes ajánlattevő feladatát képezi a kivitelezési területen lévő közművezetékek kiváltása.

Az erőmű nyilatkozata szerint 10 db SZRMKVM-J 14×2,5mm×2 páncélozott földkábel PVC 0,6/1kV fektetése szükséges 78 fm hosszban a műszaki leírás részét képező helyszínrajzon szereplő nyomvonalban.

**14. Különleges előírások:**

Ajánlattevő teljes felelősséggel tartozik az általa foglalkoztatott munkatársakért!

Ajánlattevő tevékenységét az építőipari kivitelezési tevékenységről szóló 191/2009. (IX. 15.) Korm. rendelet és egyéb vonatkozó jogszabályok alapján látja el, illetve a Korm. rendelet előírásai szerint végzi el. A szükséges hatósági engedélyek megkéréséről, illetve beszerzéséről Ajánlattevő gondoskodik.

Ajánlattevőt késedelmes, illetve hibás teljesítés esetén kötbérfizetési kötelezettség terheli.

Ajánlattevő köteles biztosítani Ajánlatkérőt, illetve köteles helytállni Ajánlatkérő helyett minden olyan veszteséggel és követeléssel szemben, amely harmadik személyeknek okozott sérülések és dologi károk, valamint az ezekre visszavezethető vagyoni károk következtében jelentkeznek, amennyiben a kár Ajánlattevő tevékenységével összefüggésben keletkezett.

A feltárási munkálatok végzése – szilárd burkolat bontásától eltekintve – kézi erővel történik a dokumentációban nem jelölt (Ajánlatkérő által nem ismert) vagy eltérő nyomvonalon megvalósult vezetékek szakadásának megelőzése érdekében. Ezen előírás be nem tartásával összefüggésben bekövetkező szakadások teljes körű helyreállítása a nyertes Ajánlattevő feladata.

Ajánlattevőt az elvégzett munka vonatkozásában 24 hónapos teljes körű jótállási kötelezettség terheli. A szavatossági igényérvényesítési határidőre az egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-IpM-KM-MÉM-KVM rendelet mellékletének I.4.4. és II/5.pontja irányadó.

Ajánlattevőnek a kivitelezéssel érintett területen biztosítania kell a közterületek rendeltetésszerű használatának lehetőségét, amennyiben ennek korlátozása szükséges a munkálatok végzése során, figyelemmel kell lennie a közlekedés biztonságára (például, de nem kizárólagosan: figyelmeztető jelzések, táblák kihelyezése, stb.).

Nyertes Ajánlattevő köteles a kivitelezés során keletkező hulladékot, építési törmeléket, felesleget összegyűjteni és engedéllyel rendelkező kezelőhöz saját költségén elszállítani vagy elszállíttatni, a hulladék átvételéről szóló dokumentumot Ajánlatkérő részére bemutatni.

A nyertes ajánlatevő köteles a műszaki dokumentáció részét képező vízjogi létesítési engedély hatósági előírásainak teljes körű betartására.

A nyertes ajánlatevő feladata ajánlatkérő helyett és nevében eljárva a kitermelt ásványi anyag után bányajáradék önbevallás készítése és bányajáradék fizetési kötelezettség teljesítése.

Ajánlattevőnek az ajánlatban nyilatkoznia kell, hogy az 1997. évi LXXVIII. törvény 39. §. (2) bekezdése alapján az ajánlatkérés tárgya szerinti vállalkozó kivitelezői tevékenységet folytathatja. A nyilatkozatnak tartalmaznia kell ajánlattevőnek a Magyar Kereskedelmi és Iparkamara által vezetett, Építőipari Kivitelezői Nyilvántartás szerinti azonosító számát (nyilvántartási szám).

A nyertes pályázó köteles az építési munkák megkezdésétől lezárásáig elektronikus építési naplót vezetni.

**15. Hiánypótlás és helyszíni megtekintés lehetősége:**

Ajánlatkérő a hiánypótlás lehetőségét biztosítja.

Ajánlatkérő az ajánlatok bírálata során – az Ajánlattevők tájékoztatása mellett – hiánypótlást rendelhet el annak érdekében, hogy Ajánlattevő ajánlata a jelen ajánlatkérésben, illetve rendelkezésre bocsátott dokumentációban foglaltakkal összhangban álljon.

**16.    Kiegészítő tájékoztatás kérés határideje:** 2021. július hó 27 napja 10 óra

Az Ajánlattevő az ajánlatkérésben foglaltakkal összefüggésben kiegészítő (értelmező) tájékoztatást kérhet, melyet az Ajánlatkérő kapcsolattartójának elektronikus elérhetőségére kell megküldeni. Ajánlatkérő kapcsolattartója a kiegészítő tájékoztatást legkésőbb 2021. július 29 napján 12:00 óráig küldi meg az Ajánlattevő tájékoztatás kérésére irányuló elektronikus levelében megjelölt e-mail címére.

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200 E Ft összeget eléri, vagy azt meghaladja, csak az alábbi feltételek megléte esetén kerülhet sor.

Ezen feltételekről a másik szerződő felet szerződéskötés előtt tájékoztatni szükséges.

* A szerződés mellékletét képezi a határozat 1. melléklete szerinti nyilatkozat.
* A szerződés egy pontjában rögzítésre kerül az alábbi feltétel:
* „A … (szerződő fél) hozzájárul, hogy az önkormányzat Polgármesteri Hivatala/ intézménye/ gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

17.3. Ajánlattevőnek árajánlatát az alábbiak szerint kell meghatároznia:

Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét (ideértve a kiszállítási díjat is) és mindennemű egyéb kiadást.

17.4. Ajánlatkérő fenntartja az ajánlatkérés eredménytelenné nyilvánításának jogát.

Ajánlatkérőt nem terheli szerződéskötési kötelezettség.

17.5. Ajánlatkérő felhívja a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

17.6. A TiszaSzolg 2004 Kft. fenntartja a jogot, hogy a beérkezett ajánlatok elbírálása során, az érvényes ajánlatot benyújtó vállalkozókkal tárgyalást kezdeményezzen. A tárgyalások célja, hogy a TiszaSzolg 2004 Kft. a legkedvezőbb feltételekkel köthessen szerződést.

17.7. Ajánlatkérő felhívja a Tisztelt Ajánlattevők figyelmét, hogy jelen ajánlatkérés, valamint az eljárás eredményéről készült tájékoztatás az Ajánlattevő kapcsolattartójának elektronikus elérhetőségére kerül megküldésre.

17.8. Az ajánlatkérés 7. g), h), k) és m) pontjában meghatározott kizáró okok fennállását az Ajánlatkérő az állami adóhatóság nyilvántartásából történő közvetlen lekérdezéssel, illetve elektronikus adatbázisokba történő betekintéssel ellenőrzi.

Az ajánlatkérés 7. o) pontjában foglaltak fennállását Ajánlatkérő egy évre visszamenőleg ellenőrzi.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2021. július hó 21. nap

Tisztelettel:

 \_\_\_\_\_\_\_\_\_\_\_\_\_\_\_\_\_

Kósa-Tóth Zoltán

 ügyvezető

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat

**1. számú melléklet**

**Nyilatkozat kizáró okok hatálya alá**

**nem tartozásról**

Alulírott ……………………….. mint a ……………………………………… (a továbbiakban: Ajánlattevő) cégjegyzésre jogosult képviselője nyilatkozom, hogy az Ajánlattevővel szemben nem állnak fenn az alábbi kizáró okok.

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet[[2]](#footnote-2), aki vagy amely:

1. a szerződéssel érintett szervezettel közszolgálati jogviszonyban, munka-viszonyban áll (továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben (egyéni vállalkozók nyilvántartásában, ügyvédi jegyzékben),
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre
13. akivel szemben végrehajtás elrendelésére került sor,
14. képviselőjének vagy tagjának a TiszaSzolg 2004 Kft-vel szemben számlatartozása áll fent,
15. aki a kizáró okokkal kapcsolatban valótlanul nyilatkozott.

Kelt:……………., 20……………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Cégszerű aláírás

**2. számú melléklet**

**NYILATKOZAT**

**……….számú ………………………………. szerződéshez**

Alulírott ……………………………..…..,

a ……………………………………………………………... (szerződő fél neve, címe, adószáma)

képviselője nyilatkozom, hogy

**Tiszaújváros Város Önkormányzata**

* **adóhatóságánál** (3580 Tiszaújváros, Bethlen G. út 7.),
* **Tiszaújvárosi Polgármesteri Hivatalnál** (3580 Tiszaújváros, Bethlen G. út 7.),

**intézményeinél, azaz**

* a Tiszaújvárosi Intézményműködtető Központnál (3580 Tiszaújváros, Bethlen G. út 7.) és a gazdaságilag hozzá tartozó intézményeknél:
* Tiszaújvárosi Humánszolgáltató Központ (3580 Tiszaújváros, Kazinczy F. út 3.),
* Tiszaújvárosi Napközi Otthonos Óvoda (3580 Tiszaújváros, Pajtás köz 13.),
* Tiszaújvárosi Művelődési Központ és Könyvtár (3580 Tiszaújváros, Széchenyi út 2.),
* TiszaújvárosVárosi Rendelőintézetnél (3580 Tiszaújváros, Bethlen G. út 11-13.),

**önkormányzati tulajdonú gazdasági társaságainál, azaz**

* TiszaSzolg 2004 Kft.-nél (3580 Tiszaújváros, Tisza út 2/F.),
* Tiszaújvárosi Városgazda Nonprofit Kft.-nél (3580 Tiszaújváros, Tisza út 2/E.),
* Tisza Média Kft.-nél (3580 Tiszaújváros, Szent István út 16.)
* Tiszaújvárosi Sport-Park Nonprofit Kft.-nél (3580 Tiszaújváros, Teleki Blanka út 6.)

lejárt határidejű tartozásom nem áll fenn.

Felelősségem tudatában kijelentem, hogy a közölt nyilatkozat a valóságnak megfelel.

Dátum: 20………………………

 ………………….

 szerződő fél képviselője

1. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni. [↑](#footnote-ref-1)
2. Gazdálkodó szervezet alatt a polgári perrendtartásról szóló 2016. évi CXXX. törvény 7. § (1) bekezdés 6. pontjában meghatározott fogalmat kell érteni. [↑](#footnote-ref-2)